cyanic-selkie/wikianc huggingface dataset:
செர்லக் ஓம்சு
மருத்துவர் வாட்சனுடன்
right|thumb|300px|வாட்சனும் ஓம்சும் ஓம்சு துப்பறிவாளராக இருந்த காலத்தில் பெரும்பகுதியினைத் தனது நண்பர் மருத்துவர் வாட்சனுடன் கழித்துள்ளார். 1887 இல் வாடசனுக்குத் திருமணமாகும் வரையும், அவரது மனைவியின் மரணத்துக்குப் பின்னும் இருவரும் அறை நண்பர்களாக இருந்தனர். அவர்களது அறைகளை, அவர்கள் குடியிருந்த வீட்டின் உரிமையாளர் திருமதி. அட்சன் பராமரித்து வந்தார். ஓம்சு கதைகளில் வாட்சனின் பணி இருமுகப்பட்டது. ஒன்று ஓம்சு துப்பறியும் போது அவரது வலக்கரமாக செயல்படுவது; நோட்டம் பார்த்தல், எதிரிகளைத் திசைதிருப்புதல், செய்தி கொண்டு செல்லுதல் ஆகிய முறைகளில் அவர் ஓம்சுக்கு உதவுவார். இரண்டாவது பணி, ஓம்சின் சாகசங்களைப் பதிவு செய்வது. ஓம்சு கதைகள் பெரும்பாலும் வாட்சனின் விவரிப்பாகவே அமைந்துள்ளன. ஆனால் வாட்சனின் விவரிக்கும் பாணி ஓம்சுக்குப் பிடிக்காது. துல்லியமாகவும் அறிவியல் பூர்வமாகவும் குற்றங்களை அணுகாமல், வெகுஜன பாணியில் படிப்பவரது பரபரப்பைத் தூண்டும் விதத்தில் வாட்சன் எழுதுவதாக ஓம்சு குறை சொல்வதுண்டு. ஓம்சு உணர்வுகளுக்கு இடம் தராமல் வாழ்க்கையை அறிவுப்பூர்வமாக அணுகுபவராக இருந்தாலும், வாட்சனின் மீது அவருக்குத் தனிப்பிரியம் உண்டு. தி அட்வென்ச்சர் ஆஃப் தி திரீ கர்ரிடெப்சு சிறுகதையில் வில்லனால் வாட்சன் சுடப்பட்டபோது ஓம்சு பதற்றப்பட்டது வாட்சன் மீது அவருக்கிருந்த நட்புணர்வை வெளிக்காட்டியது. ஓம்சு துப்பறிவாளராகப் பணியாற்றிய 23 வருடங்களில் 17 வருடங்கள் வாட்சன் அவருக்குத் துணையாக இருந்தார்.
ஓய்வு காலம்
ஹிஸ் லாஸ்ட் போ சிறுகதையில் ஓம்சு 1903-04ம் ஆண்டு துப்பறிவுத் தொழிலிருந்து ஓய்வு பெற்று சஸ்செக்சு டவுன்சில் ஒரு தேனீ வளர்க்கும் தோட்டத்துக்கு சென்றுவிட்டதாகச் சொல்லபட்டுள்ளது. ஓய்வு நேரத்தை தேனீ வளர்ப்பில் செலவிடும் ஓம்சு அத்தொழில் குறித்து ஆய்வு நூலொன்றையும் எழுதியுள்ளார். முதலாம் உலகப் போரில் அரசுக்கு உதவுவதற்காக மீண்டுமொரு முறை துப்பறியும் தொழிலில் அவர் ஈடுபடுவதாக அச்சிறுகதை அமைந்துள்ளது. இதைத் தவிர ஓம்சு தனது ஓய்வுக் காலத்தில் துப்பறியும் தொழிலில் ஈடுபட்டது ஒரே ஒரு முறை தான் (தி அட்வென்ச்சர் ஆஃப் தி லயன்சு மேன்).
பழக்கவழக்கங்களும் பண்புகளும்
right|thumb|250px வாட்சன் தந்துள்ள குறிப்புகளில் ஓம்சின் வாழ்க்கை முறையினை “பொகேமியன்” (Bohemian) என்று வர்ணிக்கிறார். இச்சொல்லுக்கு மரபுகளை மதிக்காதவர் / மீறுபவர் என்று பொருள். ஓம்சுக்கு சமகால வழமைகளைப் பற்றியும் பண்பாட்டினைப் பற்றியும் துளி கூட அக்கறை கிடையாது. தி மஸ்கிரேவ் ரிச்சுவல் சிறுகதையில் வாட்சன் ஓம்சை பின்வருமாறு வர்ணிக்கிறார்.
நடைமுறைப்படி பார்த்தால் ஓம்சு தான் மனிதர்களுள் மிக ஒழுக்கமானவர். ... ஆனால் சுருட்டுகளை நிலக்கரி டப்பாவில் போட்டு வைத்திருப்பார்; புகையிலை அவரது பாரசீகக் செருப்பில் இருக்கும், பதிலளிக்காத கடிதங்களை கணப்பு சட்டத்தின் நடுவில் கத்தியால் சொருகி வைத்திருப்பார். ஆவணங்களை அழிப்பது அவருக்கு சுத்தமாகப் பிடிக்காது. மாதக்கணக்கில் அவரது ஆவணங்கள் குவியல் குவியலாக சேர்ந்து அவரது அறை முழுவதும் நிரம்பி வழியும். அவர் அவற்றை எரிக்கவும் மாட்டார், பிறரைத் தொட விடவும் மாட்டார்.
ஆனால் இவ்வளவு குழப்பங்களுக்கிடையிலும் ஓம்சின் அறை ஒரு தகவல் களஞ்சியமாகவே இருந்தது. தொடர் நெடுகப் பல முறை ஓம்சு தனது ஆவணக்குவியலுக்குள் துழாவி, தான் தேடிக் கொண்டிருந்த ஆவணத்தை எடுத்துள்ளார்.
ஓம்சின் உணவுப் பழக்கங்களும் புதிரானவை. தீவிர அறிவு சார் நடவடிக்கைகளில் ஈடுபடும் போது, தன்னைத் தானே பட்டினி போட்டுக் கொள்ளும் வழக்கம் அவருக்கு உண்டு. தீவிரமாக யோசிக்கும் தருணங்களில் இப்படி உணவில்லாமல் இருப்பது அவரது வழக்கம். ஓம்சு சுருட்டு, புகையிலை, சிகரெட் போன்றவற்றைப் புகைப்பதை வாட்சன் ஒரு குறையாகச் சொல்வதில்லை. மேலும் தன்னை நாடி வந்தவர்களுக்கு உதவுவதற்காக ஓம்சு அவ்வப்போது சட்டத்தை மீறுவதையும் வாட்சன் கண்டிப்பதில்லை. அறத்தின் அடிப்படையில் அவற்றை நியாயப்படுத்துகிறார். ஆனால் வாட்சனின் பொறுமைக்கும் எல்லையொன்று உண்டு. ஓம்சு அதிக அளவில் புகையிலையினைப் பயன்படுத்தி அறையில் புகை மூட்டம் மண்டினாலோ, தன் துப்பறியும் தொழிலில் அப்பாவிகளை ஏமாற்றினாலோ வாட்சன் அவரைக் கண்டிப்பதுண்டு. அரசுக்கு பல முறை உதவி செய்யும் ஓம்சு ஒரு நாட்டுப் பற்றாளனாக சித்தரிக்கப்படுகிறார். அரசுக்காக ஒற்று முறியடிப்பு நடவடிக்கைகளிலும் அவர் ஈடுபட்டதுண்டு. அவர் எப்போதும் புகழை விரும்புவதில்லை. பல முறை தான் முடிச்சவிழ்த்த குற்றங்களை காவல் துறையினர் கண்டுபிடித்ததாக அறிவிக்கச் சொல்லி விடுவார். அக்குற்றங்களில் ஓம்சின் ஈடுபாடு வெளியில் தெரிந்த பின்னரே அவை பற்றிய வாட்சனின் குறிப்புகள் பதிப்புக்குச் செல்லும். ஆனால் ஓம்சுக்குத் தன்னடக்கம் கிடையாது. ஓம்சு ஒரு தனிமை விரும்பி; எளிதில் யாருடனும் நட்பு கொள்ளமாட்டார். அவர் கல்லூரியில் கழித்த ஆண்டுகளில் அவருக்கு ஒரே ஒரு புது நண்பர் தான் கிடைத்தார்.
போதைப் பழக்கமும் நிதி நிலையும்
ஓம்சு அவ்வப்போது போதைப் பொருட்களைப் பயன்படுத்துவதுண்டு. கோகோயின் பயன்படுத்தினால் மூளையின் சிந்தனைத்திறன் தூண்டப்படும் என்று நம்பியதால், அதனை ஊசி மூலம் உட்கொள்ளும் பழக்கம் கொண்டிருந்தார். எப்போதாவது மார்ஃபின் உட்கொள்ளுவதுமுண்டு. இப்பொருட்கள் அனைத்தும் 19ம் நூற்றாண்டு இங்கிலாந்தில் சட்டப்படி தடைசெய்யப்பட்டவை அல்ல. வாட்சனும் ஓம்சும் தொடர் புகையிலை பயன்பாட்டாளர்கள். சுருட்டு, சிகரெட், புகையிலைக் குழாய் ஆகியவற்றைப் பயன்படுத்தி புகையிலை உட்கொள்ளுபவர்கள். ஆனால் ஓம்சின் கோக்கைன் பழக்கம் வாட்சனுக்குப் பிடிக்காது. தன் நண்பரிடம் உள்ள ஒரே கெட்ட பழக்கம் கோக்கெய்ன் தான் என்று அவர் குறிப்பிடுகிறார். அதனால் ஓம்சின் அறிவு குன்றிவிடுமோ என்றும் அஞ்சுகிறார். பிற்காலக் கதைகளில் ஓம்சைப் போதைக் பழக்கத்திலிருந்து மீட்டு விட்டதாகவும் வாட்சன் தெரிவிக்கிறார். எனினும் அப்பழக்கம் முழுமையாக ஒழிக்கப்படவில்லை, ஓம்சினுள் உறங்கிக் கொண்டிருக்கிறது என்று குறிப்பிடுகிறார்.
ஓம்சு தனது சேவைகளுக்காக வழக்கமாக எவ்வளவு ஊதியம் வாங்குவார் என்று கதைகளில் குறிப்பிடப்படவில்லை. கதைத்தொடரின் ஆரம்பத்தில், வாட்சனை அறை நண்பனாக சேர்த்துக் கொள்ளுவது வாடகையைப் பகிர்ந்து கொள்வதற்காக என்று குறிப்பிடப்படுகிறது. இதன் மூலம் ஆரம்பத்தில் அவர் வருமானம் குறைவாக இருந்தது எனக் கொள்ளலாம். ஆனால் காலப்போக்கில் அவரது தொழிலில் நல்ல வருமானம் கிட்டலாயிற்று. தி அட்வென்ச்சர் ஆஃப் தி டையிங் டிடெக்டிவ் கதையில், ஓம்சு வாடகை கொடுக்கும் காசுக்கு அந்த வீட்டை விலைக்கே வாங்கி விடலாம் என்று வாட்சன் தெரிவிப்பதன் மூலம் அவர் வருமானம் அதிகரித்துள்ளது தெரிய வருகிறது. எ சுகேண்டல் இன் பொஃகேமியா கதையில் மிக அதிக பட்சமான தொகையான ஆயிரம் பவுண்டுகளை ஊதியமாகக் கேட்டுப் பெறுகிறார். தி பிராப்ளம் ஆஃப் தி தார் பிரிட்ஜ் கதையில், “நான் என் சம்பளத்தை மாற்றுவதில்லை. சம்பளமே வேண்டாம் என்று சொன்னாலொழிய ஒரே தொகை தான் வாங்குகிறேன்” என்று குறிப்பிடுகிறார். ஆனால் பணக்கார வாடிக்கையாளர்கள் அவருக்கு வழக்கத்தை விட பல மடங்கு அதிகம் ஊதியம் வழங்கியதும் நிகழ்ந்துள்ளது. ஐரோப்பிய அரசுகள், அரச குடும்பத்தினருக்காகத் தான் புரிந்த சேவைகளுக்குக் கிட்டிய வெகுமதியைக் கொண்டு தான் எளிதாக ஓய்வு பெற்றுக் கொள்ளலாம் என்றும் குறிப்பிடுகிறார் ஓம்சு.
பெண்களும் ஓம்சும்
பெண்கள் ஓம்சை கவருவதில்லை. இது குறித்து டாயில் “ஓம்சு பாபேஜின் கணினி போன்றவர்; அவர் காதல் கொள்வதெல்லாம் சாத்தியமில்லை” என்று கூறியுள்ளார். பெண்களின் அழகையும் துடிப்பையும் அவர் ரசித்தாலும் அவருக்கு பெண்களென்றால் ஒருவித வெறுப்புண்டு என்று கூறுகிறார் வாட்சன். பெண்களைப் பற்றி தன் எண்ணங்களை வாடசனிடம் கூறும் போது.. “அவர்களின் மனங்கள் புதிரானவை, புதைகுழி போன்றவை, அவற்றை நம்பி நான் எப்படி உறவுகளை வளர்த்துக் கொள்ள முடியும்” என்றும் ”பெண்களில் எவரையும் நம்ப முடியாது, அவர்களில் சிறந்தவர்கள் கூட நம்பிக்கைக்கு பாத்திரமானவர்கள் அல்லர்” என்றும் கூறியுள்ளார். இதன் மூலம் பெண்கள் பற்றிய ஓம்சின் மனநிலை தெரிய வருகிறது. ஆனால் தனக்கு வாடிக்கையாளர்களாக வரும் பெண்களை ஓம்சு மதிப்புடன் நடத்தி அவர்களுக்கு உதவுகிறார். தன் வீட்டு உரிமையாளர் திருமதி அட்சனிடம் கனிவாக இருக்கிறார். எ ஸ்காண்டல் இன் பொகேமியா கதையில் ஐரீன் ஆட்லர் என்ற பெண் ஓம்சினை தன் மதியூகத்தால் வென்று அவரது பெருமதிப்பைப் பெறுகிறார். தன்னை வியப்பில் ஆழ்த்திய ஒரு சில பெண்களுள் ஐரீனும் ஒருத்தி என ஓம்சு குறிப்பிட்டுள்ளார்.
ஓம்சின் உய்த்துணர்தல்
left|thumb|250px|ரெய்க்கான்பாக் அருவியில் பேராசிரியர் மொரியார்ட்டியுடன் மோதும் ஓம்சு குற்றங்களைக் கண்டுபிடிக்க ஓம்சு பெரும்பாலும் உய்த்துணர்தல் முறையைக் கடைபிடிக்கிறார்.
ஒரு துளி தண்ணீரிலிருந்து ஒரு தருக்கவியலாளர், அது அட்லாண்டிக்கிலிருந்து வந்ததா நயாகராவிலிருந்து வந்ததா என்று துப்பறிய முடியும். இதற்கு அவர் அவ்விடங்களுக்கு போயிருக்க வேண்டுமென்று அவசியமே இல்லை
என்று தன் துப்பறியும் முறையைப் பற்றி ஓம்சு குறிப்பிடுகிறார். நிகழ்வுகளையும் சூழ்நிலையையும் கூர்ந்து ஆழமாக கவனிக்கும் ஒம்சு தன் பரந்த அறிவினைப் பயன்படுத்தி அவற்றிலிருந்து தடயங்களை அறிகிறார். பின் தருக்கவியலைப் பயன்படுத்தி அவற்றிலிருந்து உண்மையைக் கண்டறிகிறார். அறிவியல், புவியியல், சமூகவியல் குற்றவியல் துறைகளில் அவரது அறிவு இதற்கு துணை போகிறது. சுருட்டுகளின் கரியிலிருந்து அவற்றின் வகையைக் கண்டுபிடித்தல், காலணிகளில் ஒட்டியிருக்கும் சேற்றிலிருந்து அவற்றை அணிந்தவர் இலண்டனின் எந்த இடத்தில் இருந்து வந்துள்ளார் என்பதை கண்டுபிடித்தல் போன்றவை அவரது பரந்த அறிவிற்கு சில சான்றுகள். ஒருவரது உடைகள், தொப்பி, ஊன்றுகோல், புகையிலைக் குழாய் போன்றவற்றைக் கொண்டே அவர் எந்த ஊரைச் சேர்ந்தவர், அவரது சமூக பின்புலம் என்ன, அவரது தொழில் என்ன என்பவற்றை ஓம்சால் ஊகிக்க இயலும்.
தன் முறையைப் பற்றி அவர் அடிக்கடி வாட்சனிடம் பின்வருமாறு சொல்வதுண்டு நடக்க முடியாதவற்றை நீக்கிவிட்டுப் பார்த்தால், எஞ்சியிருப்பது எவ்வளவு நம்பமுடியாததாக இருந்தாலும், அதுவே உண்மையில் நடந்திருக்க வேண்டும்
ஆனால் ஓம்சு எல்லாம் வல்லவராக டாயிலால் சித்தரிக்கப்படவில்லை. ஓம்சின் உய்த்துணர்தல் தோற்கும் கதைகளும் உள்ளன. இப்படி ஓம்சு துப்பறிந்து கணித்தது பொய்த்துப் போகும் தி அட்வென்ச்சர் ஆஃப் தி யெல்லோ ஃபேஸ் என்ற கதையின் இறுதியில், தான் அனைத்துமறிந்தவன் அல்ல என்பதை ஓம்சு தன்னடக்கத்துடன் ஒப்புக் கொள்கிறார். தனக்கு தன் திறமைகளின் மீது அதீத நம்பிக்கை ஏற்படும் போதெல்லாம் அந்த சம்பவத்தைத் தனக்கு நினைவு படுத்தும்படி வாட்சனைக் கேட்டுக் கொள்கிறார்.
மாறுவேடங்கள், ஆயுதங்கள் மற்றும் தற்காப்புக் கலைகள்
right|thumb|250px|தி டையிங் டிடெக்டிவ் - மரணப்படுக்கையில் இருப்பது போல நடிக்கும் ஓம்சு ஓம்சு ஒரு மாறுவேட வல்லுனர்; நடிப்பிலும் திறமைசாலி. தன் நடிப்பாற்றலாலும், ஒப்பனைத் திறனாலும் நெருங்கிய நண்பர்கள் கூட அடையாளம் காண முடியாதவாறு தன் தோற்றத்தை மாற்ற வல்லவர். இத்திறனை தனது துப்பறியும் தொழிலில் பல முறை பயன்படுத்தியுள்ளார். ஒரு முறை தான் மரணப் படுக்கையில் இருப்பது போல நடித்து வாட்சனையும் கதையின் வில்லனையும் ஏமாற்றியுள்ளார்.
ஓம்சுக்கு தற்காப்புக் கலைகளிலும் நல்ல பயிற்சி உண்டு. வெறுங்கை குத்துச்சண்டையில் விழைஞராக சில காலம் அவர் பங்கேற்றதுண்டு. ஜப்பானிய மல்யுத்தக் கலையான பரித்சுவில் தான் பயிற்சி பெற்றுள்ளதாகவும் அவர் குறிப்பிட்டுள்ளார். பல கதைகளில் வில்லன்களுடனும் குற்றவாளிகளுடனும் சண்டையிட்டு அவர்களை வீழ்த்தியுள்ளார். அவரது மிகப்பெரும் எதிரியான பேராசிரியர் மோரியார்ட்டியுடன் சுவிட்சர்லாந்தின் ரெய்க்கென்பாக் அருவியின் மேல் சண்டையிட்டு மொரியார்ட்டியை வீழ்த்தினார். மேலும் அவர் தனது கைத்தடியை சிலம்பமாகவும் பயன்படுத்தத் தெரிந்தவர். வாட்சண்டையிலும் அவர் திறமைசாலி என்று வாட்சன் குறிப்பிட்டுள்ளார். ஓம்சின் துப்பறியும் வாழ்க்கை ஆபத்து நிறைந்தது. அவரது எதிரிகள் பல முறை அவரைக் கொலை செய்ய முயன்றுள்ளனர்.
அறிவும் திறனும்
ஓம்சு கதைத்தொடரின் முதல் புதினமான எ ஸ்டடி இன் ஸ்கார்லெட் இல் அவரைப் பற்றிய பல குறிப்புகள் தரப்பட்டுள்ளன. 1881 ஆம் ஆண்டின் துவக்கத்தில், அவர் தனிப்பட்ட முறையில் வேதியியல் பயில்பவராகக் காட்டப்படுகிறார். இதைத் தவிர தனது துப்பறியும் திறனை வளர்த்துக் கொள்வதற்காக மேலும் பல துறைகளில் ஆய்வு செய்து வருகிறார். தனது தொழிலுக்கு நேரடியாகப் பயன்படாத எந்த விசயத்தையும் தான் கண்டு கொள்வதில்லை என வாட்சனிடம் கூறுகிறார். பூமி சூரியனைச் சுற்றுகிறது என்று வாட்சன் அவரிடம் சொல்லும் போது, அது தனக்குப் புதிய விசயமென்றும், தொழிலுக்கு சம்பந்தமில்லாத ஒன்றாகையால் அதனை உடனடியாக மறக்க முயலப்போவதாகவும் சொல்லுகிறார். தனது மூளையில் தரவுகளை சேமிக்க ஒரு குறிப்பிட்ட கொள்ளளவு மட்டுமே இருப்பதாகவும், தனக்கு பயனற்ற விசயங்களை அங்கே சேர்த்து வைப்பது தன் திறனுக்கு ஊறு விளைவிக்கும் என்று கருதுகிறார். இக்கதையில் வாட்சன் அவரது அறிவைப் பற்றி எழுதிய சிறு குறிப்பு பின்வருமாறு:
ஆனால் பிற்காலக் கதைகளில் இந்தப் பட்டியலில் குறிப்பிடப்பட்டவைக்கு முரணான தகவல்கள் உள்ளன. பிற கதைகளில் ஓம்சின் அரசியல், இலக்கிய மற்றும் மொழித்திறன் வெளியாகின்றன. தேவையற்றதைப் படிப்பதில்லை என்ற கூற்றுக்கு முரணாக ஓம்சே ”அனைத்து வகை அறிவும் ஒரு துப்பறிவாளனுக்கு ஏதேனும் ஒரு விதத்தில் பயன்படக்கூடியவையே” என்று சொல்லுகிறார். கண்டதையும் படித்து சின்னச் சின்ன விசயங்களையும் நினைவில் வைத்திருப்பதாகவும் சொல்லுகிறார். மறைமொழியியல், கைரேகைகள், சுடுகலன் தடயவியல், உளவியல் என தனது பன்முக அறிவைக் கொண்டு குற்றவாளிகளைக் கண்டுபிடிக்கின்றார்.
துப்பறிவுப் புனைவு
துப்பறிவுப் புனைவு இலக்கியத்தில் ஓம்சின் தாக்கம் மிகப்பெரியது. துப்பறிவுப் புனைவின் முதல் துப்பறிவாளர் ஓம்சு கிடையாது. எட்கர் ஆலன் போவின் அகஸ்டே டூபின், எமீல் கபோரியோவின் மான்சியூர் லீகாக் போன்றவர்கள் ஓம்சை காலத்தால் முந்தைய துப்பறிவாளர் பாத்திரங்கள். இவர்களது தாக்கம் ஓம்சிடம் காணப்பட்டாலும், அவரே துப்பறிவாளர் பாத்திரத்துக்கு முன்னுதாரணமாக ஆகிவிட்டார். துப்பறியும் கதைகளில் தற்போது காணப்படும் பல வழமைகள் ஓம்சின் கதைகளில் இருந்தே தொடங்கின. (எ.கா.) துப்பறிவாளரின் விசுவாசமான ஆனால் அவரை விட அறிவு குறைவான நண்பன் பாத்திரத்துக்கு மருத்துவர் வாட்சன் தான் முன்னோடி. கானன் டாயிலின் வெற்றியைப் பின்பற்றி அகதா கிறிஸ்டி, டாரத்தி சாயெர்ஸ் போன்ற எழுத்தாளர்களும் பல வெற்றிகரமான துப்பறிவாளர் பாத்திரங்களை உருவாக்கினர்.
ஆய்வுக் கட்டுரைகளில் ஓம்சு
ஓம்சின் அறிவு, அவரது துப்பறியும் முறைகள் பற்றி பல ஆய்வுக் கட்டுரைகள் இதுவரை வெளியாகியுள்ளன. ஜான் ராட்ஃபர்ட் என்ற ஆய்வாளர் 1999ல் வெளியிட்ட ஆய்வுக் கட்டுரையில் ஓம்சின் நுண்ணறிவு எண் 190 என மதிப்பிட்டுள்ளார். மேலும் சில கட்டுரைகள் தற்கால அறிவியல் வளர்ச்சியினைத் துணைகொண்டு, ஓம்சு பயன்படுத்திய முறைகளை ஆய்வு செய்கின்றன.
ரசிகர் வட்டம்
right|thumb|250px|[[எடின்பர்க் நகரில் ஓம்சு சிலை]] ஓம்சின் ரசிகர் வட்டம் மிகப்பெரியது. டாயில் எழுதிய 56 சிறுகதைகளும், 4 புதினங்களும் “திருமுறை”கள் (canon) என ரசிகர்களால் கருதப்பட்டு, கூர்மையான ஆய்வுக்கு உட்படுத்தப்பட்டுள்ளன. பிரிட்டனின் ரொனால்ட் நாக்சு, நியூ யார்க்கின் கிரிஸ்டோஃபர் மார்லே ஆகியோர் ஆரம்பகால ஓம்சு திருமுறை ஆய்வாளர்களுள் சிலர். இவர்களுள் மார்லே முதல் ஓம்சு திருமுறை ஆய்வு சங்கமான ”பேக்கர் ஸ்ட்ரீட் இர்ரெகுலர்ஸ்” என்ற அமைப்பை 1934 ஆம் ஆண்டு நிறுவியவர். கதைகள் வெளிவந்து கொண்டிருந்த போதே ஓம்சுக்கு பெறும் ரசிகர் குழாமொன்று இருந்தது. 1893 இல் ஓம்சு கதைகளை எழுதி சலித்துப் போன டாயில், ஓம்சு தனது பெரும் எதிரி பேராசிரியர் மொரியார்ட்டியுடன் சண்டையிட்டு சுவிட்சர்லாந்தின் ரெய்க்கன்பாக் அருவியில் விழுந்து மாண்டதாக எழுதி ஓம்சின் வாழ்வை முடித்து விட்டார். அடுத்த எட்டாண்டுகளுக்கு ஓம்சு கதைகள் வெளியாகவில்லை. இதனை ஏற்றுக் கொள்ளாத ஓம்சு ரசிகர்கள், டாயிலுக்கு விடாது கடிதங்கள் எழுதியும், செய்தித்தாள்கள்களில் வேண்டுகோள் விடுத்தும் ஓம்சை மீண்டும் உயிர்ப்பிக்கும் படி மன்றாடினர். இதனால் மீண்டும் 1901ல் ஓம்சு கதைகளை மீண்டும் எழுதத் தொடங்கினார். ஓம்சு அருவியில் விழுந்து இறக்கவில்லையென்றும், மாறாக தான் இறந்தது போலப் பிறரை நம்பச் செய்து மூன்றாண்டுகள் ஆசியாவில் சுற்றுப் பயணம் செய்தார் என்றும் விளக்கம் அளித்தார்.
நினைவுச் சின்னங்கள்
டாயில் ஓம்சு கதைகள் எழுதுவதை நிறுத்திய பின்னரும் ஓம்சின் ரசிகர் எண்ணிக்கை குறையவில்லை. வாசகர் மத்தியில் ஓம்சு கதைகளுக்கு வரவேற்பு கூடிக்கொண்டே போனது. 1934ல் லண்டனில் ஓம்சு சங்கமும் நியூயார்க்கில் பேக்கர் ஸ்ட்ரீட் இர்ரெகுலர்ஸ் அமைப்பும் உருவாக்கப்பட்டு இன்று வரை செயல்பட்டு வருகின்றன. இவை தவிர பிற நாடுகளிலும் ஓம்சு ரசிகர் சங்க அமைப்புகள் தோன்றியுள்ளன. 1951ல் நடைபெற்ற பிரிட்டன் திருவிழாவில் ஓம்சின் வரவேற்பறை போன்று ஒரு காட்சியரங்கு உருவாக்கப்பட்டு ஓம்சு தொடர்பான பொருட்களும் ஆவணங்களும் காட்சிப் படுத்தப்பட்டன. திருவிழா முடிந்த பின்னர் பிற இடங்களுக்கு நகர்த்தப்பட்ட இந்த காட்சியகம் இன்றுவரை பொது மக்கள் பார்வைக்காக திறந்துள்ளது. 1990ம் ஆண்டு லண்டன் நகரின் பேக்கர் தெருவில் ஒம்சு அருங்காட்சியகம் ஒன்று திறக்கப்பட்டது. போர்ட்ஸ்மவுத் நகர அருங்காட்சியகத்திலும் டாயிலின் பல ஆவணங்கள் காட்சிப்படுத்தப்பட்டுள்ளன. இவை தவிர ஓம்சுக்கு உலகின் பல நகரங்களில் சிலைகள் நிறுவப்பட்டுள்ளன.
ஊக இலக்கியங்கள்
டாயில் எழுதிய “திருமுறை”கள் தவிர வேறு பல எழுத்தாளர்களும் ஓம்சு கதைகளை எழுதியுள்ளனர். டாயிலும் தனது பிற படைப்புகள் சிலவற்றில் பெயர் குறிப்பிடாமலும் அங்கதமாகவும் ஓம்சு-வாட்சன் கதைகளைப் பகடி செய்துள்ளார். ஆங்கிலத்தில் மட்டுமல்லாது பிரெஞ்சு, இடாய்ச்சு போன்ற மொழிகளிலும் ஓம்சு கதைகள் விரைவில் தோன்றத் தொடங்கின. ஓம்சு கதைகளின் பல கூறுகள் இப்படி பிற எழுத்தாளர்கள் ஓம்சைக் கொண்டு சொந்தமாகக் கதை எழுதுவதற்குச் சாதகமாக அமைந்தன. குறிப்பாக தான் இறந்து விட்டதாக பிறரை நம்பவைத்து மூன்றாண்டுகள் இங்கிலாந்தை விட்டு வெளியேறி ஓம்சு ஆசியாவில் பயணம் செய்ததாக டாயில் கூறிய விளக்கம், பிற எழுத்தாளர்களால் நன்கு பயன்படுத்திக் கொள்ளப்பட்டது. ஓம்சின் வாழ்க்கைக் காலக்கோட்டில் ”பெரும் இடைவெளி” (the great hiatus) என்றறியப்படும் இம்மூன்று ஆண்டுகளில் (1891-1894) அவர் என்ன செய்து கொண்டிருந்தார் என்பது குறித்து பல படைப்புகள் வெளியாகியுள்ளன. இது தவிர, ஓம்சின் இளமைக் காலம், முதுமைக் காலம், ஓம்சு கதைகளின் பிற பாத்திரங்கள் (ஐரீன் ஆட்லர், மைக்கிராஃப்ட் ஓம்சு, மருத்துவர் வாட்சன் போன்றோர்), ஆகியவற்றைக் களமாகக் கொண்டும் பல படைப்புகள் வெளியாகியுள்ளன.
நாடகங்கள் திரைப்படங்கள் மற்றும் தொலைக்காட்சித் தொடர்கள்
right|thumb|250px|1900 - முதல் ஓம்சு நாடகத் தோற்றம் ஓம்சு கதைகளின் அடிப்படையில் இதுவரை நூற்றுக்கணக்கான நாடகங்கள், திரைப்படங்கள் மற்றும் தொலைக்காட்சித் தொடர்கள் வெளியாகியுள்ளன. ஓம்சு இன்றுவரை மக்களிடையே புகழ் பெற்றிருக்க இதுவும் ஒரு காரணம். ஓம்சு தான் உலகில் மிக அதிகமான முறை நடிகர்களால் சித்தரிக்கப்பட்ட திரைப்படக் கதாப்பாத்திரம் என்று கின்னஸ் உலக சாதனைகள் புத்தகம் கூறுகின்றது. இதுவரை 75 நடிகர்கள் 211க்கும் மேற்பட்ட திரைப்படங்களில் ஓம்சாக நடித்துள்ளனர். 1900ம் ஆண்டே ஓம்சு தோன்றிய முதல் திரைப்படம் வெளியாகிவிட்டது. 1899ல் பல ஓம்சு கதைகளை ஒன்றிணைத்து வில்லியம் ஜில்லெட் ஒரு நாடகத்தை எழுதினார். புகழ்பெற்ற அந்நாடகம் 1916ல் திரைப்படமாகவும் வெளியானது. 1939-1946 காலகட்டத்தில் பேசில் ராத்போன் ஓம்சாக நடித்த பதினான்கு திரைப்படங்கள் வெளியாகின. ஓம்சு திரைப்படங்களில் அதிக அளவில் திரையிடப்பட்டவை இவையே. இதற்குப் பின் பலமுறை ஓம்சு கதைகள் திரைப்படங்களாக எடுக்கப்பட்டிருந்தாலும் 1984-94 காலகட்டத்தில் ஜெரெமி பிரெட் ஓம்சாக நடித்த திரைப்படங்களே அவற்றுள் சிறந்தனவாகக் கருதப்படுகின்றன. ஓம்சு வேடமிட்டவர்களுள் பிரெட்டே மிகப் பொருத்தமானவர் என்றும் கருதப்படுகிறார். அமெரிக்கா, பிரிட்டன் தவிர பிற நாடுகளிலும் ஓம்சு கதைகள் திரையாக்கம் செய்யப்பட்டுள்ளன. எடுத்துக் காட்டாக 1979-86 காலகட்டத்தில் சோவியத் ஒன்றியத்தின் அரசு தொலைக்காட்சியில் வெளியான பதினோரு படங்களைக் கொள்ளலாம். 21ம் நூற்றாண்டிலும் ஓம்சு தோன்றும் திரைப்படங்களும் தொலைக்காட்சித் தொடர்களும் வெளியாகி வருகின்றன. 2009ல் வெளியான ஹாலிவுட் திரைப்படமும் 2010ல் வெளியான பிபிசி தொலைக்காட்சி நிகழ்ச்சியும் இதற்கு எடுத்துக்காட்டுகள். ,
ஓம்சு திருமுறைப் பட்டியல்
டாயில் எழுதிய நான்கு புதினங்களும் 56 சிறுகதைகளும் ஓம்சு இரசிகர்களால் “திருமுறை”களாகக் கருதப்படுகின்றன. இவற்றுள் 56 சிறுகதைகள் பிற்காலத்தில் 5 தொகுப்புகளாக பிரிக்கப்பட்டுள்ளன.
வெளி இணைப்புகள்
பகுப்பு:கதை மாந்தர்கள் பகுப்பு:ஆங்கில இலக்கியம்
செரார்டு தெபர்டியு
செரார்டு சேவியர் மார்சல் தெபர்டியு (Gérard Xavier Marcel Depardieu (
(பிறப்பு 27 திசம்பர் 1948), என்பவர் பிரெஞ்சு நடிகர், திரைப்படத் தயாரிப்பாளர் மற்றும் தொழில் முனைவோர் ஆவார். இவர் 1967 ஆம் ஆண்டு முதல் சுமார் 170 திரைப்படங்களில் நடித்துள்ளார்.
1980 ஆம் ஆண்டில் இவர் தி லாஸ்ட் மெட்ரோ எனும் திரைப்படத்தில் நடித்தார். இந்தத் திரைப்படத்தில் இவரின் நடிப்பிற்கு விமர்சகர்கள் மத்தியில் பாராட்டுகள் கிடைத்தன. மேலும் சிறந்த நடிகருக்கான சீசர் விருதும் கிடைத்தது.
1985 இல் போலீஸ் எனும் திரைப்படத்தில் நடித்ததற்காக வெனிசு திரைப்படத் திருவிழாவில் சிறந்த நடிகருக்கான விருதினைப் பெற்றார். சீன் தி புலோரெட் (1986) மற்றும் சைரனோ தி பெர்கெராக் (1990), ஆகிய திரைப்படங்களில் நடித்ததற்காக கான் திரைப்பட விழாவில் சிறந்த நடிகருக்கான விருது பெற்றார். மேலும் இரண்டாவது முறையாக சீஸர் விருதும், அகாதமி விருதுக்கு பரிந்துரை செய்யப்பட்டார்.
இவர் பீட்டர் வெயிருடன் 1990 ஆம் ஆண்டில் கிரீன் கார்டு  எனும் நகைச்சுவைத் திரைப்படத்தில் நடித்ததற்காக கோல்டன் குளோப் விருது பெற்றார். அதன் பிறகு பல பெரிய நிதித் தயாரிப்பு உள்ள ஹாலிவுட் திரைப்படங்களில் நடித்துள்ளார். குறிப்பாக ரிட்லி ஸ்காட்டின் 1492:கான்குவெஸ்ட் ஆப் பேரடைஸ் (1992), கென்னத் பிரனக்கின் ஹேம்லெட் (1996), ராண்டல் வாலசின் தி மேன் இன் தி அயர்ன் மாஸ்க் (1998) மற்றும் ஆங் லீயின் பையின் வரலாறு போன்றவற்றைக் குறிப்பிடலாம்.
இவர் செவாலியே விருது பெற்றுள்ளார். இவர் உருசியா நாட்டின் குடியுரிமையை ஜனவரி, 2013 இல் பெற்றார். பின் 2013, ஜனவரியில் மொண்டெனேகுரோவின் பண்பாட்டுத் தூதரானார். நகைச்சுவைத் திரைப்படமான ஆஸ்டிரிக்ஸ் படங்களில் ஓபிலிக்ஸாக நடித்துள்ளார்.
ஆரம்பகால வாழ்க்கை
செரார்டு தெபர்டியு பிரான்ஸ் நாட்டில் உள்ள இன்ட்ரே, சாட்டௌரொக்கில் டிசம்பர் 27, 1948 இல் பிறந்தார். இவரின் தந்தை  ரெனே மேக்ஸைம் லியோனல் டிபர்டியு,  தாய் அன் ஜெனெ ஜோசப் (நெய் மார்லியர்). இவரின் தந்தை ஒரு உலோகத் தொழிலாளி மற்றும் தன்னார்வத் தீயணைப்பாளர் ஆவார். இவர்களுக்கு மொத்தம் ஐந்து குழந்தைகள் பிறந்தனர். தனது பள்ளிப் படிப்பை நிறைவு செய்தவுடன் பதிப்பகத்தில் பணிபுரிந்தார்.
தொழில் வாழ்க்கை
செரார்டு தெபர்டியுவின் பதினாறாவது வயதில் பாரிஸ் நகரம் சென்றார். அங்கு கபே டி லா கர் எனும் புதிய நகைச்சுவைத் திரையரங்க நிறுவனத்தில் சேர்ந்து பாட்ரிக் டெவேரே, ரொமேன் பாட்டேய், சோதா, கோலூச், மற்றும் மியூ-மியோ ஆகியோருடன் இணைந்து நடித்தார். பின் ஜீன்-லாரென்ட் கோஷெட் என்பவரிடம் நடனம் பயின்றார். 1974 ஆம் ஆண்டில் பெர்ட்ரண்ட் பிளியர்சின் இயக்கத்தில் லெஸ் வால்செஸஸ் எனும் திரைப்படத்தில் ஜீன் கிளாட் எனும் கதாப்பத்திரத்தில் நடித்தார். இவரின் திரை வாழ்க்கையில் இது ஒரு திருப்பு முனையாக அமைந்தது. 1976 ஆம் ஆண்டில் பெர்னார்டோ பெர்டோலூச்சியின் இயக்கத்தில் வரலாற்றுத் திரைப்படமான 1900 எனும் திரைப்படத்தில் ரொபேர்ட் டி நீரோவுடன் இணைந்து நடித்துள்ளார். பின் 1980 இல் தெ லாஸ்ட் மெட்ரோ எனும் திரைப்படத்தில் நடித்தார். இந்தத் திரைப்படத்திற்காக முதல்முறையாக சிறந்த நடிகருக்கான சீஸர் விருதினைப் பெற்றார்.
1986 இல் ஜேன் தெ ஃபுளோரட் எனும் திரைப்படத்தில் நடித்ததில் இருந்து சர்வதேச அளவில் பிரபலமடைந்தார். 1990 இல் இவர் நடித்த சைனாரோ டிபெர்கராக் எனும் திரைப்படத்திற்காக பலரின் பாராட்டினைப் பெற்றார். மேலும் இரண்டாவது முறையாக சீஸர் விருது சிறந்த நடிகருக்கான விருதினை கான் திரைப்பட விழாவில் பெற்றார். மேலும் சிறந்த நடிகருக்கான அகாதமி விருதிற்கும் இவரது பெயர் பரிந்துரை செய்யப்பட்டது.
1990 இல் பீட்டர் வீர் இயக்கிய ஆங்கில காதற், நகைச்சுவைத் திரைப்படத்தில் நடித்தார். இதில் நடித்ததற்காக சிறந்த நடிகருக்கான கோல்டன் குளோப் விருது பெற்றார். இதன் பிறகு சில ஆங்கிலத் திரைப்படங்களில் நடித்துள்ளார். குறிப்பாக 1992 இல் ரிட்லி ஸ்காட் இயக்கிய 1492: கான்குவெஸ்ட் ஆப் பேரடைஸ் , 1996 இல் கென்னத் பிராணஸ் இயக்கிய ஹேம்லெட் மற்றும் 2012 இல் வெளியான ஆங் லீ இயக்கிய லைஃப் ஆஃப் பை போன்ற திரைப்படங்களில் நடித்துள்ளார்.
விருதுகள்
<ul><li>1986 ஜேன் தெ ஃபுளோரட் எனும் திரைப்படத்திற்காக இரண்டாவது முறையாக சீஸர் விருது. மேலும் சிறந்த நடிகருக்கான அகாதமி விருதிற்கு பரிந்துரை செய்யப்பட்டது. </li></ul>
மூடா ஆறு
மூடா ஆறு (மலாய்: Sungai Muda; ஆங்கிலம்: Muda River) என்பது மலேசியாவின் கெடா மாநிலத்தில் மிக நீளமான ஆறு. 178 கி.மீ. நீளம் கொண்ட இந்த ஆறு, மலாக்கா நீரிணையை அடைவதற்கு முன், கோலா மூடா, பாலிங், சிக் மாவட்டம் மற்றும் கூலிம் மாவட்டம் ஆகிய மாவட்டங்கள் வழியாகச் செல்கிறது.
கெடா, பினாங்கு மாநிலங்களுக்கு எல்லையாக அமைந்து உள்ள இந்த ஆறு பினாங்குமாநிலத்தின், செபராங் பிறை பகுதிக்கு மிக முக்கியமான நீர் ஆதாரமாக விளங்குகிறது. மேலும் மூடா ஆற்றுப் படுகையின் நெல் சாகுபடிக்குப் பாசன அடிப்படையாகவும் உள்ளது.
உள்கட்டமைப்பு
மூடா ஆற்றில், 2004-ஆம் ஆண்டு, 360 மில்லியன் ரிங்கிட் செலவில் பெரிஸ் அணை (Beris Dam) கட்டப்பட்டது. நிலப் பாசனத்திற்குக் கிடைக்கும் தண்ணீரைப் பெருக்கவும்; மூடா நதிப் படுகையில் உள்ள நீரின் ஓட்டத்தைச் சீராக்கவும் அந்த அணை கட்டப்பட்டது.
பருவமழைக் காலத்தில், மூடா ஆற்றில் பெரும்பாலும் மழை வெள்ளம் பெருக்கு எடுத்து ஓடும். 2003 அக்டோபர் 6-ஆம் தேதி, மூடா ஆற்றின் நீர் அளவீடு, வரலாறு காணாத அளவிற்கு 1340 m³/s-ஆக உயர்ந்து, வெள்ளம் பெருக்கு எடுத்து ஓடியது.
மேலும் காண்க
மலேசிய ஆறுகளின் பட்டியல்
பகுப்பு:மலேசிய ஆறுகள் பகுப்பு:கெடா
புலிவலம் தட்சிணகோகர்ணேசுவரர் கோயில்
புலிவலம் தட்சிணகோகர்ணேசுவரர் கோயில் திருவாரூர் மாவட்டத்தில் உள்ள தேவார வைப்புத்தலமாகும்.
அமைவிடம்
திருவாரூர்-திருத்துறைப்பூண்டி சாலையில் திருவாரூரிலிருந்து 3 கிமீ தொலைவில் புலிவலம் உள்ளது.
இறைவன்,இறைவி
இங்குள்ள இறைவன் தட்சிணகோகர்ணேசுவரர் ஆவார். இறைவி ஆனந்தவல்லி ஆவார்.
பெருமாள் கோயிலை ஒட்டி கோயில்
சாலையின் ஓரத்தில் பெருமாள் கோயில் உள்ளது. அதன் மதிற்சுவரையொட்டி இக்கோயில் உள்ளது.
பிவிட்டி
மேற்கு ஆப்பிரிக்காவில் முதன்மையான சமயங்களில் பிவிட்டியும் ஒன்று. காபோன், காமரூன் ஆகிய நாடுகளில் அதிகம் பின்பற்றப்படுகிறது. இது காபோன் தேசத்து அதிகாரப்பூர்வ சமயங்களில் ஒன்றாக அங்கீகரிக்கப்பட்டுள்ளது. இவர்களின் பண்பாட்டில் கிறித்தவ சமயத்தின் தாக்கமும் காணப்படும். யாரேனும் ஒருவர் குழுவிற்கு தலைமையேற்று, பண்டிகைகளையும் சடங்குகளையும் நடத்துவார்.
புலிவலம் தட்சிணகோகர்ணேசுவரர் கோயில்
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
பிவிட்டி
பகுப்பு:சமயம் பகுப்பு:மேற்கு ஆப்பிரிக்கா
பிளையிங் பிஷ் (திரைப்படம்)
பிளையிங் பிஷ் என்பது 2011 ஆம் ஆண்டில் வெளியான சிங்கள மொழித் திரைப்படம் ஆகும். இதை சஞ்சீவா புஷ்பகுமாரா என்பவர் இயக்கியுள்ளார். பன்னாட்டுத் திரைப்படத் திருவிழாவின் ஹுபெர்ட் பால்சு நிதியைக் கொண்டு இத்திரைப்படம் உருவாக்கப்பட்டது. பல உலகளாவிய திரைப்படத் திருவிழாக்களில் இத்திரைப்படம் திரையிடப்பட்டு விருதுகளையும் பெற்றுள்ளது. இயக்குனரின் வாழிடமான திருகோணமலையில் காட்சியாக்கப்பட்டது. திரைப்படத்தைப் பார்வையிட்ட பல்வேறு முன்னணி திரைத்துறையினர் பாராட்டு தெரிவித்தனர்.
கதைக்களம்
இத்திரைப்படம் இலங்கைப் போரின்போது நிகழ்ந்த மூன்று நிகழ்வுகளின் பின்னணியில் உருவானது.
வசனாவும் போர்வீரனும்
இள வயதுடைய சிங்களப் பெண் போர்வீரனின் மீது காதல் கொள்கிறாள். குறுகிய காலத்தில் அவள் வயிற்றில் கரு உருவாகிறது. இருவரும் குழந்தையைக் கருவிலேயே அழிக்க முயன்று தோற்கின்றனர். இடிந்த கட்டிடத்தில் இருவரும் காதல் கொள்வதைக் கண்ட தந்தையின் மனதில் ஆழமாகப் பதிந்துவிடுகிறது. போர் தீவிரமடையும் காலத்தில் அதிக வயதுடைய இளைஞர்கள் அந்த ஊரைக் காக்க இராணுவப் படையில் சேர்க்கப்படுகின்றனர். பாதுகாப்புப் பணியில் ஈடுபடாததால் அவளது தந்தை துன்புறுத்தப்படுகிறார். மன உளைச்சலால் தற்கொலை செய்துகொள்கிறார். அந்த போர்வீரனும் அவனது குழுவினரும் வேறு இடத்திற்கு பாதுகாப்புப் பணிக்குச் செல்கின்றனர். ஏற்கனவே தந்தை இறந்ததால் துன்பமுற்ற அப்பெண்ணை அவன் விட்டுச் சென்றதால் அதீத கோபமுற்று அந்த ஊரைவிட்டு வேறிடத்திற்கு ஓடிவிடுகிறாள்.
தாயும் மகனும்
இலங்கை அரசுக்கும் விடுதலைப் புலிகளுக்கும் போர் தீவிரமடையும் ஊரில் கணவனை இழந்த பெண் ஒருத்தி தன் எட்டு குழந்தைகளுடன் வாழ்கிறாள். வறுமையில் வாடும் அப்பெண் தயிர் விற்கிறாள். அவ்வூரில் வியாபாரம் செய்யும் இளைஞன் ஒருவனுடன் பழக்கத்தை ஏற்படுத்திக் கொள்கிறாள். அவளது மூத்த மகன் பள்ளியின் உயர்நிலை முதல் வகுப்பில் படிக்கிறான். குடும்பத்தின் நிலையை உயர்த்த மீன் விற்கிறார். இக்காலத்தில் பள்ளியில் படிக்கும் பெண்ணைக் காதலிக்கிறான். பிறருக்கு இச்செய்தி தெரியவர அவமானப்படுகிறான். இவ்வேளையில் அவன் தாயின் கள்ளத்தொடர்பு வெளியில் தெரிய வருகிறது. ஒரு நாள் அவன் தாய் அவள் காதலனுடன் உடலுறவில் ஈடுபடுவதைக் காண்கிறான். கோபமுற்ற அவன் தன் சகோதரர்களின் முன்னிலையில் தாயைக் கொன்றுவிடுகிறான்.
வெளியிணைப்புகள்
பகுப்பு:2011 சிங்களத் திரைப்படங்கள் பகுப்பு:2011 இலங்கை தமிழ்த் திரைப்படங்கள் பகுப்பு:சிங்களத் திரைப்படங்கள் பகுப்பு:இலங்கைத் தமிழ்த் திரைப்படங்கள் பகுப்பு:இலங்கை உள்நாட்டுப் போர் பற்றிய திரைப்படங்கள்
மத்தல்லி
மத்தல்லி என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது இருபத்தியேழாவது கரணமாகும்.
வலது கால் நுனியை ஊன்றி,இடதுக் காலைக் குறுக்காக அமைத்து வலது கையைக் தொடைக்கு மேல் வைத்து,இடது கையைக் கடக முகமாக மார்பிற் சேர்த்து மத்தளக்காரன் போல நின்று ஆடுவது மத்தல்லியாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
புனவாசல் ஊராட்சி
புனவாசல் ஊராட்சி (Punavasal Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1876 ஆகும். இவர்களில் பெண்கள் 941 பேரும் ஆண்கள் 935 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் : ஹாஜிரா நகர்
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செக்கக்குடி
செக்கக்குடி (Sekkakudi) என்பது தமிழ்நாட்டின் சிவகங்கை மாவட்டம்,தேவகோட்டை வட்டத்தில் அமைந்துள்ள ஒரு கிராமம் ஆகும்.
கல்வி
இங்கு புனித ஜோசப் மேல்நிலைப் பள்ளி அமைந்துள்ளது.
மேற்கோள்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:சிவகங்கை மாவட்டத்திலுள்ள கிராமங்கள்
அத்தங்கிகாவனுர் ஊராட்சி
அத்தங்கிகாவனூர் ஊராட்சி (Athangikavanoor Gram Panchayat), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, கும்மிடிப்பூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1115 ஆகும். இவர்களில் பெண்கள் 555 பேரும் ஆண்கள் 560 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தில்லி மெட்ரோ
மேற்கோள்கள்
பகுப்பு: இந்தியாவில் விரைவுப் போக்குவரத்து பகுப்பு:வீட்டுவசதி மற்றும் நகர்ப்புற விவகாரங்கள் அமைச்சகம் பகுப்பு:தில்லியில் போக்குவரத்து
விண்வெளி நோக்காய்வுக்கலம்
புவியிலிருந்து நோக்காய்வு செய்வதிலுள்ள சிக்கல்கள்
புவியிலிருந்து நோக்காய்வு செய்யும்போது புவியின் வளிமண்டலம் கதிர்களை வடிகட்டுகின்றது. எனவே இங்கு பதியப்படும் தரவுகள் வளிமண்டலத்தால் வடிகட்டப்பட்ட மற்றும் உருத்திரிபு செய்யப்பட்ட தரவுகளாகும். ஒளி, வானொலி அலைக்கற்றைகளுக்கு வெளியே உள்ள   அலைக்கற்றைகளை  பெறுவதற்கு விண்வெளி செல்ல வேண்டும். காட்டாக எக்சு-கதிர் வானியல் ஆய்வு புவிப்பரப்பிலிருந்து இயலாதவொன்று. புவியைச் சுற்றிவரும் எக்சு கதிர் தொலைநோக்கிகள்  தற்போது முதன்மை பெற்று வருகின்றன. வளிமண்டலம் அகச்சிவப்புக் கதிர், புற ஊதாக் கதிர்களையும் வடிகட்டி விடுகின்றது.
வரலாறு
1946இல் அமெரிக்க வானியற்பியலாளர் லைமேன் இசுப்பிட்சர் தான் விண்வெளியில் தொலைநோக்கிகளை நிலைநிறுத்தும் எண்ணத்தை முன்வைத்தார். பத்தாண்டுகளுக்குப் பின்னர் சோவியத் ஒன்றியம் முதல் செயற்கைக்கோள், இசுப்புட்னிக்கை விண்ணில் செலுத்தியது.
உணவுக்குழாய் அழற்சி
தொற்று
நோய் எதிர்ப்பாற்றல் குறைவாக உள்ளோர்க்கு தொற்றுக்களால் ஏற்படும் உணவுக்குழாய் அழற்சி உருவாகுகின்றது. இவற்றின் வகைகளாவன:
விண்வெளி நோக்காய்வுக்கலம்
வரலாறு
ஓர் பெரிய தொலைநோக்கியை விண்ணில் நிலைநிறுத்தினால் புவியிலிருந்து காண்பதை விட நன்றாக ஆய்வுகள் நடத்த முடியும் என இசுப்பிட்சர் முன்மொழிந்தார். இவரது முயற்சிகளால் உலகின் முதல் விண்வெளி ஒளிக்கற்றை தொலைநோக்கி, ஹபிள் விண்வெளித் தொலைநோக்கி, ஏப்ரல் 20, 1990 அன்று விண்ணோடம் டிஸ்கவரி (STS-31) மூலம் விண்ணில் நிறுத்தப்பட்டது.
உணவுக்குழாய் அழற்சி
தொற்று
அகநோக்கி மூலம் இவற்றை வேறுபடுத்தி அறியமுடியும்.
விண்வெளி நோக்காய்வுக்கலம்
மேற்கோள்கள்
பகுப்பு:விண்வெளித் தொலைநோக்கிகள் பகுப்பு:அமெரிக்கக் கண்டுபிடிப்புகள் பகுப்பு:வானாய்வகங்கள்
உணவுக்குழாய் அழற்சி
தீவிரத்தை வகைப்படுத்தல்
நான்கு வகுப்புக்களாக உணவுக்குழாய் அழற்சியின் தீவிரம் லொஸ் ஏஞ்சல்ஸ் வகைப்பாட்டைத் தழுவி வகைப்படுத்தப்பட்டுள்ளது.:
மேற்கோள்கள்
பகுப்பு:சமிபாட்டுத் தொகுதி நோய்கள் பகுப்பு:அழற்சி
மம்மூட்டி
முகம்மது குட்டி பனபரம்பில் இசுமாயில் (Muhammad Kutty Panaparambil Ismail  செப்டம்பர் 7, 1951) மம்மூட்டி என்று பரவலாக அறியப்படும் இவர் ஓர் இந்தியத் திரைப்பட  நடிகர் மற்றும் திரைப்படத் தயாரிப்பாளர் ஆவார். முதன்மையாக மலையாள படங்களில் பணிபுரிகிறார். தமிழ், தெலுங்கு, கன்னடம், இந்தி மற்றும் ஆங்கில மொழித் திரைப்படங்களிலும் நடித்துள்ளார். ஐந்து தசாப்த கால திரை வாழ்க்கையில், 400 படங்களுக்கும் மேல் நடித்துள்ளார். மூன்று தேசியத் திரைப்பட விருதுகள், ஏழு கேரள மாநிலத் திரைப்பட விருதுகள் மற்றும் பதின்மூன்று பிலிம்பேர் விருதுகள் தென்னக விருதுகள் உட்பட பல பாராட்டுகளைப் பெற்றவர். திரைப்படத்துறையில் இவர் ஆற்றிய பங்களிப்பிற்காக, இந்திய அரசு அவருக்கு 1998 இல் பத்மசிறீ விருது வழங்கியது.
1971 ஆம் ஆண்டு மலையாளத் திரைப்படமான அனுபவங்கள் பாலிச்சகள் மூலம் மம்மூட்டி நடிகராக அறிமுகமானார். ஐ. வி. சசியின் வெளிவராத திரைப்படமான தேவலோகம் (1979) இல் முதன்முறையாக முன்னணிக் கதாப்ப்பாத்திரத்தில் நடித்தார். 1981 ஆம் ஆண்டு அகிம்சா படத்தில் நடித்ததற்காக இரண்டாவது சிறந்த நடிகருக்கான கேரள மாநில திரைப்பட விருதைப் பெற்றார் .1983 ஆம் ஆண்டு வெளியான சந்தியாக்கு விரிஞ்ச பூவு மற்றும் ஆ ராத்திரி ஆகிய திரைப்படங்கள் வணிக ரீதியாக பெரும் வெற்றி பெற்றன. சில தோல்விகளைத் தொடர்ந்து, 1987 ஆம் ஆண்டு வெளியான  நியூ டெல்லி வணிக ரீதியாக வெற்றி பெற்றது.
2000களில் இவரது திரைப்படம் விமர்சன ரீதியாகவும் வணிக ரீதியாகவும் வெற்றி பெற்றன. இந்தி மற்றும் ஆங்கிலம் ஆகிய இருமொழிகளில் வெளிவந்த டாக்டர் பாபாசாகேப் அம்பேத்கர் (2000) வாழ்க்கை வரலாற்று திரைப்படத்தில் சிறந்த நடிகருக்கான தேசிய திரைப்பட விருதை வழங்கப்பட்டது, மேலும் காசா (2004) மற்றும் பலேரி மாணிக்யம் (2009) ஆகிய படங்களுக்கு கேரள மாநிலத் திரைப்பட விருதுகளை வென்றார். பிராஞ்சியேட்டன் & தி செயிண்ட் (2010), வர்ஷம் (2014), பதேமரி மற்றும் உண்டா (2019) ஆகியவற்றிற்காக விமர்சகர்களிடையே பாராட்டுகளைப் பெற்றார், மேலும் முதல் மூன்று திரைப்படங்களுக்காக சிறந்த நடிகருக்கான பிலிம்பேர் விருதுகளைப் பெற்றார்.
ஆரம்பகால வாழ்க்கை
link=https://upload.wikimedia.org/wikipedia/commons/thumb/7/73/Mammootty_and_Prasant_Payyappilly_Palakkappilly.jpg/220px-Mammootty_and_Prasant_Payyappilly_Palakkappilly.jpg|alt=Mammootty with Fr. Palakkappilly|thumb|தான் பயின்ற பாலக்கப்பிள்ளை தேவாரத்தில் உள்ள சேக்ரட் ஹார்ட் கல்லூரியில் மம்மூட்டி 1951 செப்டம்பர் 7இல் சந்திரூரில் பிறந்தார். இந்தியாவின்,கேரள மாநிலத்தில் கோட்டயம் மாவட்டத்தில் வைக்கம் அருகே உள்ள செம்பு கிராமத்தில் நடுத்தர வர்க்க முஸ்லீம் குடும்பத்தில் வளர்ந்தார். இவரது தந்தை இஸ்மாயில், மொத்தமாக ஆடை மற்றும் அரிசி வியாபாரம் செய்து, நெல் சாகுபடியில் ஈடுபட்டு வந்தார். இவரது தாயார் பாத்திமா ஓர் இல்லத்தரசி. இவர் மூத்த மகனாவார். இவருக்கு இப்ராகிம்குட்டி மற்றும் ஜக்கரியா என்ற இரண்டு இளைய சகோதரர்களும், அமீனா, சவுதா மற்றும் சபினா என்ற மூன்று தங்கைகளும் உள்ளனர்.
கோட்டயம் குலசேகரமங்கலத்தில் உள்ள அரசு உயர்நிலைப் பள்ளியில் தொடக்கக் கல்வி பயின்றார். 1960களில், எர்ணாகுளத்திற்கு குடிபெயர்ந்தனர், அங்கு எர்ணாகுளம் அரசுப் பள்ளியில் பயின்றார். தேவாரத்தில் உள்ள சேக்ரட் ஹார்ட் கல்லூரியில் பல்கலைக்கழகத்திற்கு முந்தைய படிப்பை படித்தார். எர்ணாகுளம் மகாராஜா கல்லூரியில் பட்டப்படிப்பு படித்தார். எர்ணாகுளம் அரசு சட்டக் கல்லூரியில் இளங்கலைச் சட்டம் பெற்றார். மஞ்சேரியில் இரண்டு ஆண்டுகள் வழக்குரைஞர் தொழில் செய்தார்.
1971-1980
1971 ஆம் ஆண்டு கே.எஸ்.சேதுமாதவன் இயக்கிய அனுபவங்கள் பாலிச்சகள் படத்தில் அறிமுகமானார். கே. நாராயணன் இயக்கிய 1973இல் வெளியான மலையாளத் திரைப்படமான காலச்சக்கரம் இவரது இரண்டாவது படமாகும். 1975 இல் சபர்மதி என்ற நாடக நாடகத்தில் நடித்தார். 1979 ஆம் ஆண்டில், எம். டி. வாசுதேவன் நாயர் இயக்கிய தேவலோகம் படத்தில் முக்கிய வேடத்தில் நடித்தார். ஆனால், இந்தப் படம் முடிவடையவில்லை. 1980 ஆம் ஆண்டு கே. ஜி. ஜார்ஜ் எழுதி இயக்கிய மேளா திரைப்படம் வெளியான திரைப்படத்தில் முதன்மைக் கதாப்பாத்திரத்தில் நடித்தார்.
மற்ற மொழித் திரைப்படங்கள்
கே.பாலசந்தரின் ( அழகன் ), மணிரத்னத்தின் ( தளபதி ), ஃபாசிலின் ( கிளிப்பேச்சு கேக்கவா ), என். லிங்குசாமியின் ( ஆனந்தம் ), ஆர்.கே.செல்வமணியின் ( மக்கள் ஆட்சி ) ஆகிய தமிழ்ப் படங்களில் நடித்துள்ளார். மருமலர்ச்சி பாரதியின் ( மறுமலர்ச்சி ) மற்றும் எதிரும் புதிரும் ராஜீவ் மேனன் ( கண்டுகொண்டேன் கண்டுகொண்டேன் ) (2000). கே. விஸ்வநாத்தின் தெலுங்கு திரைப்படமான சுவாதி கிரணத்தில் (1992) அனந்த சர்மாவாக நடித்தார்.
டெஸ்பரேட் ஹவுஸ்வைவ்ஸ்
டெஸ்பரேட் ஹவுஸ்வைவ்ஸ் ஓர் அமெரிக்க தொலைக்காட்சி நகைச்சுவை-நாடகத் தொடராகும். இது மார்க் செர்ரி அவர்களால் உருவாக்கப்பட்டது. இத்தொலைக்காட்சி தொடர் ஏபிசி ஸ்டுடியோஸ் மற்றும் செர்ரி புரொடக்ஷன்சினால் தயாரிக்கப்படுகிறது. மார்க் செர்ரி, பாப் டெய்லி, ஜார்ஜ் டபள்யூ. பெர்கின்ஸ், ஜான் பார்டீ, ஜோ மர்பி, டேவிட் க்ராஸ்மான், லார்ரி ஷா மற்றும் ஸப்ரினா வைண்ட் ஆகியோர் நிருவாகத் தயாரிப்பாளர்களாக இருக்கிறார்கள்.
ஃபேர்வியூ என்ற கற்பனை அமெரிக்க நகரில் இருக்கும் விஸ்டேரியா தெரு தான் நிகழ்ச்சி நடக்கும் தளம். இறந்துவிட்ட அண்டைவீட்டார் ஒருவரின் பார்வையில் பெண்களின் வாழ்க்கையைக் காட்டுகிறது. அவர்கள், வீட்டுப் போராட்டங்கள் மற்றும் குடும்ப வாழ்க்கை ஆகியவற்றுக்கிடையில் வேலை செய்கிறார்கள், அதே வேளையில் கச்சிதமாகத் தோன்றும் புறநகர் வட்டாரங்களில், வெளிப்புறத்தில் அழகாய்த் தோன்றும் தங்கள் கதவுகளுக்குப் பின்னால் ஒளிந்திருக்கும் இரகசியங்கள், குற்றங்கள் மற்றும் மர்மங்களை எதிர்கொள்கிறார்கள்.
திரளான நடிகர்களைக் கொண்டிருக்கும் இதில், சூசன் மேயெராக டெரி ஹாட்சர் தலைமையில், லினெட்டெ ஸ்கேவோவாக ஃபெலிசிடி ஹஃப்மான், ப்ரீ வான் டி காம்ப்பாக மார்சியா கிராஸ் மற்றும் கேப்ரியெல்லே சோலிசாக இவா லாங்கோரியா பார்கர் ஆகியோர் நடித்திருந்தனர். பழைய நினைவுகளில் அல்லது கனவுகளில் அவ்வப்போது காட்சிதரும், இறந்துபோன மேரி ஆலிஸ் யங்காக நிகழ்ச்சியை வர்ணிக்கிறார் ப்ரெண்டா ஸ்ட்ராங். இந்த நிகழ்ச்சி, 1999 ஆம் ஆண்டுத் திரைப்படமான அமெரிக்கன் பியூட்டியால் ஓரளவுக்கு தூண்டப்பட்டது.
அக்டோபர் 3, 2004 அன்று ஏபிசியில் முதன்முறையாக வெளியானது முதல், இந்த நிகழ்ச்சி விமர்சகர்கள் மற்றும் பார்வையாளர்களிடம் நல்ல வரவேற்பைப் பெற்றுள்ளது. இந்த நிகழ்ச்சி எம்மி, கோல்டன் குளோப் மற்றும் ஸ்க்ரீன் ஆக்டர்ஸ் கில்ட் விருதுகளை வென்றது, மேலும் கிட்டத்தட்ட 120 மில்லியன் பார்வையாளர்களுடன், உலகம் முழுவதுமான புள்ளிவிவரப்படி அதுதான் மிகவும் பிரபலமான நிகழ்ச்சியாக, ஏப்ரல் 2007 ஆம் ஆண்டில் தெரிவிக்கப்பட்டது.
தயாரிப்பு
மார்க் செர்ரி மற்றும் அவரது தாயார், ஆன்ட்ரியா யேட்ஸ் பற்றிய ஒரு செய்தி அறிக்கையை பார்த்துக்கொண்டிருக்கும்போது இந்தத் தொடருக்கான எண்ணம் உருவானது. டெஸ்பரேட் ஹவுஸ்வைவ்சுக்கு முன்னர், செர்ரி டச்ஸ்டோன் டெலிவிஷனின் பிரபல நகைச்சுவைத் தொடரான தி கோல்டன் கர்ல்ஸ் மற்றும் அதன் தொடர்ச்சியான தி கோல்டன் பேலஸ் ஆகியவற்றின் எபிசோட்களை எழுதுபவராகவும், தயாரிப்பவராகவும் மிக நன்றாக அறியப்பட்டிருந்தார். அத்துடன் அவர் மூன்று சிட்காம்களை உருவாக்கியிருந்தார் அல்லது கூட்டாக உருவாக்கியிருந்தார்: ''தி ஃபைவ் மிஸஸ். புச்சனன்ஸ், தி க்ரியூ மற்றும் சம் ஆஃப் மை பெஸ்ட் ஃப்ரெண்ட்ஸ்'', இவற்றில் எதுவும் ஒரு ஆண்டுக்கு மேல் நீடிக்கவில்லை. ஆரம்பத்தில் எந்தத் தொலைக்காட்சி நெட்வர்க்கையும் தன்னுடைய புதிய தொடர் மீது ஆர்வம் காட்ட வைப்பதில் செர்ரிக்கு மிகவும் சிரமாக இருந்தது – ஹெச்பிஓ, சிபிஎஸ், என்பிசி, பாக்ஸ், ஷோடைம் மற்றும் லைஃப்டைம் எல்லாமுமே அவருடைய கோரிக்கையை நிராகரித்தன. இறுதியில், ஏபிசி-யின் இரண்டு புதிய செயலதிகாரிகள் லாய்ட் ப்ராவுன் மற்றும் சூசன் லைன் அதற்கு பச்சைக்கொடி காட்டினர். அதன்பின்னர் விரைவிலேயே, மற்றொரு புதிய நாடகத் தொடர்: லாஸ்ட் -க்கு அவர்கள் அனுமதி அளித்ததைத் தொடர்ந்து ப்ராவுன் மற்றும் லைன் இருவரையும் டிஸ்னி நீக்கியது.
ஆரம்பத்தில் ஏபிசி செயலதிகாரிகளுக்கு புதிய நிகழ்ச்சியின் பெயர் மனநிறைவு கொடுக்கவில்லை, அதற்குப் பதிலாக அவர்கள் விஸ்டேரியா லேன் மற்றும் தி சீக்ரெட் லைவ்ஸ் ஆஃப் ஹவுஸ்வைவ்ஸ்-ஐப் பரிந்துரைத்தனர், ஆனால் அக்டோபர் 23, 2003 அன்று ஏபிசியால் டெஸ்பரேட் ஹவுஸ்வைவ்ஸ் அறிவிக்கப்பட்டு, முதன்மை நேர தொடராக வழங்கப்பட்டது, இது மெல்ரோஸ் ப்ளேஸ் புகழ் சார்லஸ் பிராட் ஜனியர் மார்க் செர்ரி ஆகியோரால் உருவாக்கப்பட்டது, அப்போது செர்ரி இந்தப் புதிய ஷோ நாட்ஸ் லாண்டிங் மற்றும் அமெரிக்கன் பியூட்டி ஆகியவற்றின் ஒரு கலவை என்று அறிவித்தார். செர்ரி, நிகழ்வில் தொடர்ந்து தன் பணியை செய்துகொண்டிருக்கும்போது, பிராட், பைலட் எபிசோடுக்கு மட்டும் நிர்வாகத் தயாரிப்பாளராக பணிக்கப்படார், முதல் இரண்டு பருவங்களுக்கு ஆலோசகத் தயாரிப்பாளராக அந்த நிகழ்ச்சியின் தொடர்பிலேயே இருந்தார்.
மே 18, 2004 அன்று ஏபிசி தங்களுடைய 2004-2005 ஆம் ஆண்டுக்கான அடுத்த நிகழ்ச்சியாக டெஸ்பரேட் ஹவுஸ்வைவ்ஸ்-ஐ ஞாயிற்றுக்கிழமை இரவு 9:00-10:00 வரை, ET ஸ்லாட்டில் வெளியிடுவதாக அறிவித்தது, இது இன்னமும் தொடர்கிறது. மூன்று எபிசோட்கள் மட்டுமே ஒளிபரப்பட்ட பின்னர், அக்டோபர் 20 அன்று டெஸ்பரேட் ஹவுஸ்வைவ்ஸ் லாஸ்ட்டுடன் முழு பருவத்துக்கு தேர்வு செய்யப்பட்டதாக ஏபிசி அறிவித்தது.
டெஸ்பரேட் ஹவுஸ்வைவ்ஸ் உருவாக்குநர் மார்க் செர்ரி (செர்ரி புரொடக்ஷன்ஸ்), ஆஸ்டின் பேக்லே மற்றும் டச்ஸ்டோன் டெலிவிஷன் (கோடை 2004 - வசந்தம் 2007) - இப்போது ஏபிசி ஸ்டுடியோஸ் (கோடை 2007-தற்சமையம் வரை) ஆகியோரால் தயாரிக்கப்படுகிறது.
பிப்ரவரி 11, 2008 அன்று, ஏபிசி டெஸ்பரேட் ஹவுஸ்வைவ்ஸ்-ஐ 2008-09 ஆம் ஆண்டு தொலைக்காட்சி சீசனுக்குத் தேர்வுசெய்தது. தொடரின் ஐந்தாவது பருவம் செப்டம்பர் 28, 2008 ஞாயிறன்று அரங்கேறியது.
ஏப்ரல் 23, 2009 அன்று ஏபிசி டெஸ்பரேட் ஹவுஸ்வைவ்ஸ்-ஐ ஆறாவது பருவமாக 2009-2010 ஆம் ஆண்டு தொலைக்காட்சி சீசனுக்குத் தேர்வு செய்தது. ஆறாவது பருவம் செப்டம்பர் 27, 2009 ஞாயிறன்று அரங்கேறியது.
தயாரிப்புக் குழு
மார்க் செர்ரி மட்டுமல்லாமல் டாம் ஸ்பிஸியல்லி மற்றும் மைக்கெல் எடெல்ஸ்டீன் ஆகியோரும் கூட நிகழ்ச்சியின் முதல் இரண்டு பருவங்களுக்கு நிருவாகத் தயாரிப்பாளர்களாகப் பணிபுரிந்தார்கள். நிகழ்ச்சியின் அலுவலக எழுத்தாளராகவும் பணிபுரிந்த ஸ்பெஸியல்லி, டெஸ்பரேட் ஹவுஸ்வைவ்ஸ் குழுவுடன் இணைவதற்காக டெட் லைக் மீக்காக எழுத்தாளராகவும் நிருவாகத் தயாரிப்பாளராகவும் இருந்த தன் முந்தைய பதவியை விட்டு வந்தார். அவர் பல நிகழ்ச்சிகளுக்கு எழுத்தாளராகவும் இணை-நிருவாகத் தயாரிப்பாளராகவும் கூட வேலை செய்திருக்கிறார், அவற்றுள் எட், ஜாக் அண்ட் ஜில் மற்றும் பார்கர் லீவிஸ் காண்ட் லாஸ் ஆகியவை அடங்கும், அதே வேளையில் எடெல்ஸ்டீன், த்ரெட் மாட்ரிக்ஸ் மற்றும் ஹோப் & ஃபெய்த் ஆகியவற்றின் நிருவாகத் தயாரிப்பாளராகவும் இருந்திருக்கிறார்.
இரண்டாம் பருவத்தில் நிருவாகத் தயாரிப்பாளர்களுக்குள் மோதல்கள் ஏற்படத்தொடங்கின. இதன் விளைவாக, நடு-பருவத்தில் எடெஸ்டீன் நிகழ்ச்சியிலிருந்து வெளியேறினார் மற்றும் பருவத்தின் இறுதியில் ஸ்பெஸியல்லியும் விலகினார். மூன்றாவது ஆண்டில், பரிசு பெற்ற எழுத்தாளர், தயாரிப்பாளர் ஃப்ரேசியர் புகழ் ஜோ கீனன் மற்றும் டெலிபிலிம் தயாரிப்பாளர் ஜார்ஜ் டபள்யூ. பெர்கின்ஸ், இவர் டெஸ்பரேட் ஹவுஸ்வைவ்ஸ் குழுவில் அதன் துவக்க காலம் முதலே இருந்துவருபவர், இருவரும் செர்ரியுடன் இணைந்தனர்.
முதல் நான்கு பருவங்களைப் பொறுத்தவரையில் லார்ரி ஷா மற்றும் டேவிட் கிராஸ்மான் இருவரும் மிக முக்கியமான இயக்குநர்களாக இருந்திருக்கின்றனர், இருவரும் சேர்ந்து தொடரின் பாதிக்கும் மேற்பட்ட எபிசோட்களை இயக்கியுள்ளார்கள்.
உயிரி இயந்திர மின்நுட்பவியல்
உயிரி இயந்திர மின்நுட்பவியல் (Biomechatronics) என்பது உயிரியல், எந்திர மின்னணுவியல் (மின்பொறியியல், மின்னணுப் பொறியியல், இயந்திரப் பொறியியல்) உள்ளடங்கலான ஒரு பல்துறைமை அறிவியல் ஆகும். அத்துடன் தானியங்கியியல், நரம்பணுவியல் போன்ற படிப்புகளும் உள்ளடங்குகிறது. உயிரி இயந்திர மின்நுட்பவியல் மூலம் உருவாக்கப்படும் பொறியியல் கருவிகள் செயற்கை சீரமைவுக் கருவிகள் முதல் சுவாசம், பார்வை, இதய அமைப்புகளை சீரமைக்க உதவுகின்றன.
டெஸ்பரேட் ஹவுஸ்வைவ்ஸ்
படப்பிடிப்பு
டெஸ்பரேட் ஹவுஸ்வைவ்ஸ் பானாவிஷன் 35 எம்எம் கேமராக்களால் படம்பிடிக்கப்பட்டுள்ளது; இது 4:3 பார்வை விகிதத்திற்காக ஃப்ரேம் செய்யப்பட்டபோதிலும்,  ஸ்டாண்டர்ட் மற்றும் 16:9 வைட்ஸ்க்ரீன் ஹை டிஃபினிஷனில் ஒளிபரப்பப்படுகிறது. விஸ்டேரியா லேனுக்கான செட், ஹாலிவுட், யூனிவர்சல் ஸ்டுடியோஸ் பின்புற பகுதியல், பெரும்பாலும் கட்டடத்தின் முகப்புகளைக் கொண்டிருந்தது அதோடு சில ஒழுங்கான வீடுகளையும் கொண்டிருந்தது. படக்குழுவினர் இந்த இடத்தை கொலோனியல் ஸ்ட்ரீட் என்று குறிப்பிடுகின்றனர், மேலும் 1940 ஆம் ஆண்டுகளின் இடையிலிருந்து பல சலன திரைப்படங்கள் மற்றும் தொலைக்காட்சி ஷோகளுக்காக இது பயன்படுத்தப்பட்டிருக்கிறது. இங்கு படம்பிடிக்கப்பட்ட பல தயாரிப்புகளில் இவைகளும் அடங்கும், ஸோ கோஸ் மை லவ், லீவ் இட் டு பீவெர் , தி பர்ப்ஸ் , ப்ராவிடன்ஸ் , டீப் இம்பாக்ட் , பெட்டைம் ஃபார் போன்ஜோ , தி பெஸ்ட் லிட்டில் வோர்ஹவுஸ் இன் டெக்சாஸ் , க்ரெம்லின்ஸ் , தி மன்ஸ்டெர்ஸ் , சைகோ , பஃபி தி வாம்பையர் ஸ்லேயெர் , தி லேடிகில்லர்ஸ் மற்றும் கோஸ்ட் விஸ்பரர். வீதியின் கோணத்தில் ப்ரீயின் வீடு இரட்டை முன்புறம்போல் தோன்றுகிறது, இதில் முன் கதவின் இருபுறங்களிலும் அறைகளோடு காட்சியளிக்கிறது. எனினும் வீட்டினுள் வலப்புறத்தில் ஒரே ஒரு அறை இருக்கிறது, இடப்புறத்தில் ஒரு தொகுப்பு வெளிப்புற கதவுகள் இருக்கிறது. டெஸ்பரேட் ஹவுஸ்வைவ்ஸ்சின் இரண்டாவது சீசனுக்கு அந்த வீதி பெரும் மாற்றங்களுக்கு உள்ளானது. இந்த மாற்றங்களில் அதிகமாக கவனத்தை ஈர்ப்பவைகளில், எடியின் வீடு மற்றும் ஒரு பூங்காவிற்கான இடத்திற்காக நீக்கப்பட்ட தேவாலய முகப்பும் ஒரு மாளிகையும்.
உயிரி இயந்திர மின்நுட்பவியல்
உயிரி இயந்திர மின்நுட்பவியலின் செயல்பாடு
உயிரி இயந்திர மின்நுட்பவியல் மனித உடல் எப்படி இயங்குகிறது என்பதைப் பிரதிபலிக்கிறது. எடுத்துக்காட்டாக, காலைத் தூக்கி நடக்க நான்கு வெவ்வேறு படிகள் ஏற்பட வேண்டும். முதலில் மனித மூளையின் மோட்டார் மையத்திலிருந்து வரும் தூண்டுதல்கள் கால் மற்றும் கால் தசைகள் ஆகியவற்றுக்கு அனுப்பப்படுகின்றன. அடுத்து, பாதங்களில் உள்ள நரம்பணுக்கள், மூளைக்குக் கருத்து தெரிவிக்கின்றன. இதனால் எலும்புத்தசைக் குழுக்கள் தரையில் நடக்க வேண்டிய விசையின் அளவை சரிசெய்ய உதவுகிறது. மீண்டும் காலின் தசை சுழல் நரம்பு உயிரணுக்கள் மூலம் தரையின் நிலையை மூளைக்கு அனுப்புகின்றன.
வெளி இணைப்புகள்
பகுப்பு:பொறியியல் பகுப்பு:தானியங்கியல்
டெஸ்பரேட் ஹவுஸ்வைவ்ஸ்
இசை
டானி எல்ஃப்மான் அவர்களால் இசையமைக்கப்பட்ட தீம் அல்லாமல் ஸ்டீவ் ஜப்லோன்ஸ்கியால் இசையமைக்கப்பட்ட தொடரின் முக்கியத்துவம்வாய்ந்த இசை, ஷோவின் ஒட்டுமொத்த ஒலியைக் குறிக்கிறது. மிக அதிகமாக பின்பற்றப்பட்ட இசை, எழுத்துப் பாணிக்கு ஒரு இசைக்குரியை பண்ணிசைவை உருவாக்குகிறது மற்றும் தொலைக்காட்சிகளில் இன்று இருக்கும் மிக அதிகமாக அடையாளப்படுத்தப்படும் இசைக்குரிய பாணிகளில் ஒன்றாக காட்சிகளுடன் ஒருங்கிணைகிறது. இசை மின்காந்த அடிப்படையிலானது, ஆனால் ஒவ்வொரு ஸ்கோரிங் செஷனும் ஒரு நேரடி நரம்பிசை கூட்டணியாக ஒருங்கிணைந்து குறிப்பிட்ட புலனறிவுக்கு அப்பாற்பட்ட சூட்டினை இசைக்குச் சேர்க்கிறது. ஜப்லான்ஸ்கி, நிகழ்வுகள் மற்றும் கதாபாத்திரங்களுக்கு மீண்டும் மீண்டும் ஏற்படும் தீம்களை இசைக்குள் ஒருங்கிணைக்கிறார். முதல் சீசனின் இரண்டாவது எபிசோட் முதலே அவர் ஷோவின் மியூசிகல் பேலெட்டுக்கு வடிவம் கொடுத்து வருகிறார். ஹாலிவுட் ரெகார்ட்ஸ் முதல் சௌண்ட்டிராக் ஆல்பம், மியூசிக் ஃப்ரம் அண்ட் இன்ஸ்பைர்ட் பை டெஸ்பரேட் ஹவுஸ்வைவ்ஸ் -ஐத் தயாரித்தது, இது யூனிவர்சல் ரெகார்ட்ஸ் மூலம் விநியோகிக்கப்பட்ட இது தொடரினால் தூண்டப்பட்ட இசையினைக் கொண்டிருக்கிறது. அதன் பல பாடல்கள், பின்தொடர்ந்து வந்த பருவங்களில் பயன்படுத்தப்பட்டிருக்கின்றன.
ஹவுஸ்வைவ்ஸ்ஸின் தனித்தன்மையிலான பாணி, கனமான வசனங்கள் மற்றும் பொறிபறக்கும் எழுத்து பாணி இணைந்து தொடரில் பயன்படுத்தப்பட்ட பிரபல இசையின் அளவைக் கட்டுப்படுத்துகிறது. தொடரின் இசை மேற்பார்வையாளர், டேவிட் சிப்லே, ஷோவில் இந்த இசைத் தேவைகளை அப்பழுக்கற்று ஒருங்கிணைக்க தயாரிப்பாளர்களுடன் நெருங்கிப் பணிபுரிகிறார். சூசன் மேயெர் ரோஸ் ராய்ஸ்ஸின் "கார் வாஷ்" உடன் பாடுவதிலிருந்து லைனெட்டெ ஒரு பார் மேலிருந்து என்றும் நினைவில்நிற்கும்படியாக வெளிப்படுத்தும் "பூகி ஷூஸ்" வரை பிரதான கதாபாத்திரங்கள் மட்டுமல்லாமல் பல்வேறு பாத்திரங்கள் தேர்ந்த இசைக் கலைஞர்களாக இருந்திருக்கிறார்கள், குறிப்பாக பெட்டி ஆப்பிள்வைட் (ஒரு இசையரங்கு பையோனிஸ்ட்) மற்றும் டைலான் மேஃபேர் (ஒரு பிராடிஜிசெல்லிஸ்ட்), எல்லாவற்றுக்கும் திட்டமிட்ட நடிகர்களின் பயிற்சி மற்றும் இசையைத் தயார்படுத்தல் தேவைப்படுகிறது. இசைக்காக அவ்வப்போது தேர்ந்தெடுக்கும் அணுகுமுறை ஷோவில் பல கிசு கிசுப்பு நொடிகளை உருவாக்கியிருக்கிறது, அவற்றுள், ஆர்சனின் முன்னாள் மனைவி அல்மா கோல் போர்டரின் பீரியட் ரிகார்டிங்கான "லெட்ஸ் மிஸ்பிஹேவ்"வைப் பாடிக்கொண்டே அவன் மூலம் கர்ப்பம் தரிக்க அவனுக்கு போதை மருந்து செலுத்துவது மற்றும் நகர மருந்துகடைக்காரர் ஜார்ஜ், ப்ரீயின் முன் புல்தரையில் "டோண்ட் கிவ் அப் ஆன் அஸ்" என்று பாடிக்கொண்டிருக்கும்போது ப்ரீ ஒரு ஷாட்கன்னால் அவரைத் திடீரென்று சுடுவது ஆகியவை அடங்கும்.
எதிர்காலம்
டெஸ்பரேட் ஹவுஸ்வைவ்ஸ் இன்னும் சில ஆண்டுகளுக்கு தொலைக்காட்சியில் தொடர்ந்திருக்கும் என்று ஆகஸ்ட் 2009 ஆம் ஆண்டில், மார்க் செர்ரி கூறினார். ஷோவின் உருவாக்குநர் தொடருக்கு இன்னமும் "அதிக உயிர் மிச்சமிருக்கிறது" என்று கூறினார், இருந்தபோதிலும் விரைவில் அவர் திரைக்குப் பின்னால் குறைந்த பங்கினையே வகிக்க உள்ளார். வ்ராப்பிடம் இவ்வாறு கூறினார்: "என்னுடைய ஏழு-ஆண்டு ஆரம்பநிலை ஒப்பந்தத்தைத் தாண்டியும் நாம் ஷோவை தொடர்ந்து நடத்தவேண்டியதில்லை என்று நானும் ஸ்டீவ் மெக்பெர்சனும் (ஏபிசி என்டர்டெய்ன்மெண்ட் தலைவர்) ஒப்புக்கொள்கிறோம். அது அப்படியே மங்கிவிட வேண்டும் என்று நாங்கள் எண்ணவில்லை. நாங்கள் பேச்சு வார்த்தையில் ஈடுபட்டுள்ளோம். ஷோவுக்கான ஒரு எதிர்கால காட்சிவிவரக்குறிப்பு அமைப்பதற்காக ஒரு புதிய ஒப்பந்தத்தில் கையெழுத்திட எதிர்நோக்கியுள்ளேன். ஏழாவது சீசனுக்குப் பின்னர் வேறு யாராவது ஒருவர் ஷோவை நடத்துவார், நான் தூரத்திலிருந்து நிருவாகத் தயாரிப்பாளராகப் பணிபுரிவேன். ஐந்தாவது சீசனிற்கு ஐந்து-ஆண்டு முன்னோக்கிய பாய்ச்சலால் நிகழ்ச்சி புத்துயிர் பெற்றிருப்பதாகவும் அவர் விவரித்தார், மேலும் கூறுகையில்: "ஆமாம், அது நன்றாக வேலைசெய்ததாக எண்ணுகிறேன். அது ஒரு வகையில் புதியதாக தொடங்குவதற்கான வழியாகவும் எல்லோரையும் ஆரம்பத்திலிருந்து வேலை செய்ய அனுமதிப்பதற்கான வழியாகவும் இருந்தது".
மார்க் செர்ரி ஏபிசியுடன் ஒரு புதிய இரண்டாண்டு கால ஒப்பந்தத்தில் கையெழுத்திட்டுள்ளார், இது டெஸ்பரேட் ஹவுஸ்வைவ்ஸ்-ஐ 2013 ஆம் ஆண்டு வரை ஒளிபரப்பில் வைத்திருக்கும். ஷோவின் முக்கிய கதாபாத்திரங்களாக நடிக்கும் டெரி ஹாட்சர், ஃபெலிசிடி ஹஃப்மான், மார்சியா கிராஸ் மற்றும் எவா லாங்கோரியா பார்கர் - அவ்வளவு காலத்துக்கும் நடிக்க விரும்புவார்களா என்பதில் எந்த உறுதிப்பாடும் இல்லை. ஷோவின் ஏழாவது சீசனுக்கான 2010-11 ஆம் ஆண்டு வரைதான் அவர்கள் எல்லோரும் பொறுப்பேற்றுள்ளனர்.
தொடரின் கதைச்சுருக்கம் மற்றும் எபிசோட்கள்
முதல் பருவம் தன்னுடைய அசல் ஒளிபரப்பை அக்டோபர் 3, 2004 அன்று துவங்கி, ஷோவின் நான்கு முக்கிய கதாபாத்திரங்கள்: சூசன் மேயெர், லைநெட்டெ ஸ்கேவோ, ப்ரீ வான் டி காம்ப் மற்றும் கேப்ரியெல்லா சோலிஸ் மற்றும் அவர்கள் குடும்பத்தினர், விஸ்டேரியா லேனின் அண்டைவீட்டார்களை அறிமுகப்படுத்துகிறது. சீசனின் முக்கிய மர்மமே மேரி ஆலிஸ் யங்கின் எதிர்பாராத தற்கொலையும் அவ்வாறு ஏற்படுவதற்கான நிகழ்வில் அவளுடைய கணவர் மற்றும் மகனின் பங்கு பற்றியதாகும். ப்ரீ தன்னுடைய திருமணவாழ்வை தக்கவைத்துக் கொள்ள போராடுகிறார், லைநெட்டெ தன்னுடைய அடம்பிடிக்கும் குழந்தைகளைச் சமாளிக்கப் போராடுகிறாள், புதிய அண்டைவீட்டார் மைக் டெல்ஃபினோவின் காதலுக்காக சூசன், எடி பிரிட்டுடன் போராடுகிறாள் மேலும் கேப்ரியெல்லெ தன்னுடைய கணவன் கார்லோஸ், தங்களுடைய தோட்டக்காரர் ஜான் ரோலாண்ட்டுடன் அவள் வைத்திருக்கும் தொடர்பைக் கண்டுபிடிக்காமல் தடுக்க முயற்சிக்கிறார்.